مخدته ونامي واتركيلي دمع يجري
وشميها بمحبه وشوكَ عطره البيها مو عطري
جنت راسم هواج احساس واشم بيج الهوى العثري
وجنت متصورج دنيا واعيش بدنيتج عمري
اثاريني جنت مخدوع مريض , مصخن , يهثري
ما ادري وصدك حبيت ما حبيت لو ادري
تكوليلي احب عطره واحب وياه كل ذكرى
واموت بظلمته ونوره واهيم حلوته ومره
واني اكست ولا احجي لان مخنوكَ بل العبره
صدك غيري سكن كلبج وصدك واني طلعت بره
الف استغفرك ربي على لساني اجت كفره
يعني لحضنه تشتاقين يعني بجيته تحلمين
واني احلم بأثر رجلج اذا من يمي تتمشين
عيني التحلم بملكاج كون اعميها هاي العين
وكلبي الي يحبج موت كون بداخله تموتين
حتى من اشم عطرج انكرج اكول هاي منين
يلي من عذاب الشوك رف الجفن ما تسوين